ai4bharat/Pralekha huggingface dataset:
অর্থমন্ত্রক
সাধারণতন্ত্র দিবস, ২০২১ উপলক্ষে কেন্দ্রীয় পরোক্ষ কর ও শুল্ক পর্ষদ  কর্মকর্তাদের রাষ্ট্রপতি পুরস্কার প্রদান
নতুন দিল্লি, ২৬ জানুয়ারি, ২০২১
প্রতিবছর কেন্দ্রীয় পরোক্ষ কর ও শুল্ক পর্ষদের কর্মকর্তাদের 'জীবনের ঝুঁকি নিয়ে ব্যতিক্রমী মেধাবী সেবা'-র জন্য রাষ্ট্রপতি পুরস্কার হিসেবে পদক ও শংসাপত্র দেওয়া হয়। এর পাশাপাশি পর্ষদের কর্মীদের দায়িত্ব পালনের জন্য দক্ষতা অর্জন ও তা বজায় রাখার বিষয়ে পদক ও শংসাপত্র দেওয়া হয়। এই পুরস্কার গুলি সাধারণতন্ত্র দিবসের প্রাক্কালে ঘোষণা করা হয়।
এবছর, প্রথম বিষয়টির ওপর দুজন এবং দ্বিতীয় বিষয়টির ওপর ২২ জন আধিকারিককে এই পুরস্কারের জন্য চিহ্নিত করা হয়েছে। বিভিন্ন পদমর্যাদার আধিকারিক ও কর্মীদের নামের তালিকা প্রকাশ করা হয়েছে।
এক্সেপশনালি মেরিটোরিয়াস সার্ভিস অ্যাট রিস্ক টু লাইফ ক্যাটাগরিতে যারা পুরস্কৃত হয়েছেন তাঁরা হলেন-
১) শ্রী বিপিন পাল। দিল্লি জোনাল ইউনিট।
২) শ্রী অ্যালবার্ট জর্জ। কোচিন জোনাল ইউনিট।
স্পেশালি ডিস্টিঙ্গুইশড রেকর্ড অফ সার্ভিস পর্যায়ে যারা পুরস্কৃত হয়েছেন-
১) সি ই এস থিরুনাভুককরাসু। চেন্নাই।
২) শ্রী অমিতেশ ভরত সিং। বেঙ্গালুরু।
৩) শ্রী ভেনুগোপালন নায়ার। চেন্নাই।
৪) শ্রী দিব্যেন্দু দাস। নতুন দিল্লি।
৫) শ্রী বিজয় সিং প্রতাপ সিং বিহলা। গান্ধীধাম।
৬) শ্রী হিমাংশু শেখর শাহ। ভুবনেশ্বর।
৭) শ্রী রাজিব রঞ্জন কুমার। নতুন দিল্লি।
৮) শ্রী মোহানন মালত ভালাপ্পিল। কোচিন।
৯) শ্রীশুভ্র কান্ত প্রধান। হায়দ্রাবাদ।
১০) শ্রী শ্রুদ অবিনাশ রাবদে। মুম্বাই।
১১) শ্রী রমাকান্ত যসবন্ত মোর। মুম্বাই।
১২) শ্রী পি কান্নাবিরান। কোয়েম্বাটুর।
১৩) শ্রী লক্ষী কান্তন। কোয়েম্বাটুর।
১৪) শ্রী এস বিজয় কুমার। চেন্নাই।
১৫) শ্রী অর্ঘ্য ভট্টাচার্য। কলকাতা।
১৬) শ্রী এমকে মাদিভানান। চেন্নাই।
১৭) শ্রী মহেশ কুমার। বেঙ্গালুরু।
১৮) শ্রীমতি অনিতা যাদব। পুনে।
১৯) শ্রী অজিত সুরেশ লিমায়ে। পুনে।
২০) শ্রী প্রসন্ন ভিএস জয়েস। বেঙ্গালুরু।
২১) শ্রী মদন দাস। কলকাতা।
২২) শ্রী রাজপাল সিং। নতুন দিল্লি।
প্রধানমন্ত্রীরদপ্তর
আইসিসিআর আয়োজিত বস্ত্র শিল্পের ঐতিহ্যের ওপর আন্তর্জাতিক ওয়েবিনারে ভাষণ দিলেন প্রধানমন্ত্রী
ভাবনার আদান-প্রদান এবং সবচেয়ে ভালো পদ্ধতিগুলি এই ওয়েবিনারে আলোচিত হওয়ায় সহযোগিতার নতুন পথ তৈরি হবে : প্রধানমন্ত্রী
নয়াদিল্লি, ০৩ অক্টোবর, ২০২০
প্রধানমন্ত্রী শ্রী নরেন্দ্র মোদী আজ আইসিসিআর আয়োজিত বস্ত্র শিল্পের ঐতিহ্যের ওপর একটি আন্তর্জাতিক ওয়েবিনারে বক্তব্য রেখেছেন।
প্রধানমন্ত্রী এই উদ্যোগের জন্য ইন্ডিয়ান কাউন্সিল ফর কালচারাল রিলেসন্স এবং উত্তর প্রদেশ ইন্সটিটিউট অফ ডিজাইনের প্রশংসা করেছেন। ‘বয়নের সম্পর্ক : বস্ত্র শিল্পের ঐতিহ্য’ – এই বিষয়ের ওপর আয়োজিত ওয়েবিনারে বিশ্বের বিভিন্ন প্রান্তের বিশেষজ্ঞরা অংশগ্রহণ করেছেন। শ্রী মোদী বলেছেন, বস্ত্র শিল্পের মাধ্যমে আমাদের ইতিহাস, বৈচিত্র্য সম্পর্কে ধারণা পাওয়া যায়। এই শিল্পের প্রচুর সম্ভাবনা রয়েছে।
প্রধানমন্ত্রী ভারতের বস্ত্র শিল্পের ঐতিহ্যের কথা উল্লেখ করেন। তিনি বলেছেন, প্রাকৃতিকভাবে সুতো ও রেশম রঙিন করার এক গৌরবোজ্জ্বল ইতিহাস ভারতের রয়েছে। বস্ত্র শিল্পের বৈচিত্র্য আমাদের সমৃদ্ধ সংস্কৃতির প্রতিফলন। প্রতিটি সম্প্রদায়, গ্রাম ও রাজ্যের বস্ত্র শিল্পের নিজস্ব ঐতিহ্য রয়েছে। আমাদের উপজাতি গোষ্ঠীর সমৃদ্ধ বস্ত্র শিল্পের ঐতিহ্যের কথাও তিনি তাঁর ভাষণে উল্লেখ করেন। ভারতের বস্ত্র শিল্পের ঐতিহ্য রঙিন, প্রাণবন্ত এবং দৃষ্টিনন্দন।
প্রধানমন্ত্রী বলেছেন, বস্ত্র শিল্পের মাধ্যমে সুযোগ তৈরি হয়। ভারতে এই শিল্প সবচেয়ে বেশি কর্মসংস্থান সৃষ্টি করে। বিশ্বের সঙ্গে ব্যবসা-বাণিজ্য ও সংস্কৃতিক ঐতিহ্য গড়ে তুলতে বস্ত্র শিল্প সাহায্য করে। আন্তর্জাতিক স্তরে ভারতীয় বস্ত্র শিল্পের যথেষ্ট চাহিদা রয়েছে। এই শিল্প রীতি-নীতি, শিল্পকলা এবং বিভিন্ন সংস্কৃতির আলাদা-আলাদা প্রযুক্তির ফলে সমৃদ্ধ হয়ে উঠেছে।
শ্রী মোদী বলেছেন, গান্ধীজীর সার্ধ শতবর্ষ জন্মবার্ষিকী উপলক্ষে এই অনুষ্ঠানের আয়োজন করা হয়েছে। বস্ত্র শিল্পের সঙ্গে সামাজিক ক্ষমতায়নের নীতির সম্পর্কটি গান্ধীজী উপলব্ধি করেছিলেন। আর তাই, অত্যন্ত সাধারণ চরকা ভারতের স্বাধীনতা আন্দোলনের প্রতীক হয়ে উঠেছিল। এই চরকাই গোটা দেশকে এক বাঁধনে বেঁধেছিল।
শ্রী মোদী বলেছেন, আত্মনির্ভর ভারত গড়ে তুলতে বস্ত্র শিল্প অত্যন্ত গুরুত্বপূর্ণ ভূমিকা পালন করবে। সরকার দক্ষতা বৃদ্ধি, আর্থিক সহায়তা এবং অত্যাধুনিক প্রযুক্তির মাধ্যমে এই ক্ষেত্রকে সাহায্য করছে। আমাদের তন্তুবায়দের আন্তর্জাতিক মানের পণ্য উৎপাদনের জন্য পরামর্শ দেওয়া হচ্ছে। আমরা আন্তর্জাতিক স্তরের সেরা পদ্ধতিগুলি যেমন শিখছি, একই সঙ্গে আমাদের দেশের উন্নত পদ্ধতিগুলি সম্পর্কেও জানছি। ভাবনার আদান-প্রদান এবং ভালো পদ্ধতিগুলি এই ওয়েবিনারে ভাগ করে নেওয়া হবে। এর ফলে, সহযোগিতার নতুন পথ তৈরি হবে।
প্রধানমন্ত্রী বলেছেন, বিশ্ব জুড়ে বস্ত্র শিল্পে মহিলারা বেশি কাজ করেন। তাই, প্রাণবন্ত বস্ত্র শিল্প মহিলাদের ক্ষমতায়নে সাহায্য করবে। তিনি বলেছেন, আমাদের ভবিষ্যতের চ্যালেঞ্জগুলি মোকাবিলা করার জন্য প্রস্তুত হতে হবে। বৈচিত্র্য ও নতুন নতুন পদ্ধতি গ্রহণের মধ্য দিয়ে আমাদের বস্ত্র শিল্পের ঐতিহ্যকে শক্তিশালী করতে হবে। আত্মনির্ভরতা, দক্ষতা এবং উদ্ভাবনমূলক নীতি আজকের দিনে অত্যন্ত প্রাসঙ্গিক হয়ে উঠেছে। শ্রী মোদী আশা করেন, এই ওয়েবিনার থেকে নতুন নতুন ধারণা সৃষ্টি হবে এবং এর মাধ্যমে বস্ত্র বয়ন শিল্প প্রাণবন্ত হয়ে উঠবে।
(CG/CB/SB
সড়কপরিবহণওমহাসড়কমন্ত্রক
শ্রী নীতিন গড়করি হাইড্রোজেন ভিত্তিক অত্যাধুনিক ফুয়েল সেল ইলেক্ট্রিক ভেহিকেল -এর পরীক্ষামূলক প্রকল্পের উদ্বোধন করবেন
নতুন দিল্লি, ১৫ মার্চ, ২০২২
দ্রুত অর্থনৈতিক বিকাশের লক্ষ্যে ভারত দূষণমূক্ত জ্বালানি এবং কম কার্বন উৎসর্জনের পথে চলতে প্রতিশ্রুতিবদ্ধ। বিকল্প জ্বালানি সংক্রান্ত পরিকল্পনার একটি প্রধান উপাদান হলো হাইড্রোজেন, কার্বন নির্গমন কমাতেও এর গুরুত্বপূর্ণ ভূমিকা রয়েছে। সড়ক পরিবহণ সহ বিভিন্ন ক্ষেত্রে কার্বন নির্গমন কমাতে দূষণমুক্ত হাইড্রোজেন, সম্ভাবনার এক নতুন দিগন্ত খুলে দিতে পারে। সেজন্যই বিশ্বজুড়ে এর জনপ্রিয়তা ক্রমশ বাড়ছে। হাইড্রোজেন-চালিত যানবাহন ভবিষ্যতের এক প্রধান প্রযুক্তিগত বিকল্প হতে চলেছে। মাঝারি থেকে বেশি দূরত্বের পথ পাড়ি দিতে বড় গাড়ি, বাস, ট্রাক, জাহাজ এবং ট্রেনের জ্বালানি হিসেবে এর ব্যবহার করা যেতে পারে।
জ্বালানি স্বনির্ভরতা অর্জনের লক্ষ্যে প্রধানমন্ত্রীর দৃষ্টিভঙ্গির সঙ্গে সাজুয্য রেখে এবং জৈব জ্বালানির ব্যবহার কমিয়ে পরিবেশ সংরক্ষণের যে অঙ্গীকার টয়োটা নিয়েছে তার অঙ্গ হিসেবে টয়োটা কিরলোসকার মোটর প্রাইভেট লিমিটেড ও ইন্টারন্যাশনাল সেন্টার ফর অটোমোটিভ টেকনোলজি  একটি পরীক্ষামূলক প্রকল্প হাতে নিয়েছে। এর আওতায় টয়োটা মিরাই নামে হাইড্রোজেন চালিত অত্যাধুনিক ফুয়েল সেল ইলেক্ট্রিক ভেহিকেল চালু করা হচ্ছে। ভারতীয় রাস্তায় এবং ভারতের আবহাওয়ায় এই গাড়িগুলি কতটা উপযোগী হয়, এই প্রকল্পে তা পরীক্ষা করে দেখা হবে। দেশে এমন প্রকল্প এই প্রথম। এতে একদিকে যেমন জ্বালানি হিসেবে হাইড্রোজেন ব্যবহারের সচেতনতা বাড়বে, তেমনি এফসিইভি প্রযুক্তির কার্যকারিতা নিয়েও দেশের মানুষকে অবহিত করা হবে। কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি আগামীকাল ১৬ই মার্চ ২০২২ নতুন দিল্লির আকবর রোডের ২ নম্বর মতিলাল নেহেরু প্লেসে এই পরীক্ষামূলক প্রকল্পের উদ্বোধন করবেন। সেখানে টয়োটা মিরাই এফসিইভি গাড়িটিও প্রদর্শিত হবে।
CG/SD/SKD/
(Visitor Counter : 157
স্বরাষ্ট্র মন্ত্রক
কেন্দ্রীয় স্বরাষ্ট্রমন্ত্রী শ্রী অমিত শাহ্-এর সভাপতিত্বে উচ্চস্ততীয় কমিটি ৫টি রাজ্য ও কেন্দ্রশাসিত অঞ্চলকে অতিরিক্ত কেন্দ্রীয় সহায়তা হিসেবে ৩,১১৩ কোটি ৫ লক্ষ টাকা মঞ্জুর করেছে
নতুন দিল্লি, ১৩ ফেব্রুয়ারি, ২০২১
কেন্দ্রীয় স্বরাষ্ট্রমন্ত্রী শ্রী অমিত শাহ্-এর নেতৃত্বে উচ্চস্তরীয় কমিটি গত বছর বন্যা/ঘূর্ণিঝড় ও পঙ্গপালের আক্রমণে ক্ষতিগ্রস্ত ৫টি রাজ্য ও কেন্দ্রশাসিত অঞ্চলের জন্য জাতীয় বিপর্যয় ব্যবস্থাপনা তহবিলের আওতায় অতিরিক্ত কেন্দ্রীয় সহায়তার বিষয়টি মঞ্জুর করেছে। এই অতিরিক্ত কেন্দ্রীয় সহায়তা অনুমোদন করে শ্রী শাহ্ বলেছেন, প্রধানমন্ত্রী শ্রী নরেন্দ্র মোদীর সুদক্ষ নেতৃত্বে অন্ধ্রপ্রদেশ, বিহার, তামিলনাড়ু, পণ্ডীচেরি ও মধ্যপ্রদেশের মানুষের জন্য কেন্দ্রীয় সরকার প্রাকৃতিক বিপর্যয়ের দরুণ ক্ষতিগ্রস্ত মানুষকে সহায়তা করতে দৃঢ় অঙ্গীকারবদ্ধ।
জাতীয় বিপর্যয় ঝুঁকি ব্যবস্থাপনা তহবিল থেকে ওই ৫টি রাজ্য ও কেন্দ্রশাসিত অঞ্চলকে অতিরিক্ত কেন্দ্রীয় সহায়তা হিসেবে ৩,১১৩ কোটি ৫ লক্ষ টাকা মঞ্জুর করা হয়েছে। এই কেন্দ্রীয় সহায়তার মধ্যে অন্ধ্রপ্রদেশকে ২৮০ কোটি ৭৮ লক্ষ টাকা, বিহারকে ১,২৫৫ কোটি ২৭ লক্ষ টাকা, তামিলনাড়ুকে ২৮৭ কোটি ৯১ লক্ষ টাকা, কেন্দ্রশাসিত পণ্ডীচেরিকে ৯ কোটি ৯১ লক্ষ টাকা এবং মধ্যপ্রদেশকে ১,২৮০ কোটি ১৮ লক্ষ টাকা কেন্দ্রীয় সহায়তা মঞ্জুর করা হয়েছে।
উল্লেখ করা যেতে পারে প্রাকৃতিক বিপর্যয়ের দরুণ ক্ষতিগ্রস্ত এই রাজ্য ও কেন্দ্রশাসিত অঞ্চলগুলির প্রশাসনের কাছ থেকে স্মারক লিপি পাওয়ার অব্যবহিত পরেই কেন্দ্রীয় সরকার আন্তঃমন্ত্রক কেন্দ্রীয় দল পাঠায়।
২০২০-২১ অর্থ বর্ষের আজ পর্যন্ত কেন্দ্রীয় সরকার রাজ্য বিপর্যয় ঝুঁকি মোকাবিলা তহবিল থেকে ২৮টি রাজ্যকে ১৯ হাজার ৩৬ কোটি ৪৩ লক্ষ টাকা দিয়েছে। এছাড়াও জাতীয় বিপর্যয় ঝুঁকি মোকাবিলায় তহবিল থএকে ১১টি রাজ্যকে ৪,৪০৯ কোটি ৭১ লক্ষ টাকা দেওয়া হয়েছে।
প্রধানমন্ত্রীরদপ্তর
স্যার অনিরুধ জুগনাউথের প্রয়াণে প্রধানমন্ত্রী মরিশাসের প্রধানমন্ত্রী শ্রী প্রবীন্দ কুমার জুগনাউথকে সমবেদনা জানিয়েছেন
নয়াদিল্লী, ৪ জুন, ২০২১
প্রধানমন্ত্রী শ্রী নরেন্দ্র মোদী মরিশাসের প্রধানমন্ত্রী শ্রী প্রবীন্দ কুমার জুগনাউথকে ফোন করে তাঁর বাবা স্যার অনিরুধ জুগনাউথের মৃত্যুতে সমবেদনা জানিয়েছেন।
প্রধানমন্ত্রী স্যার অনিরুধের মরিশাসে দীর্ঘদিন জনসেবা করার প্রসঙ্গটি উল্লেখ করেছেন। স্যার অনিরুধ অনেক বছর সেদেশের প্রধানমন্ত্রী ও রাষ্ট্রপতি ছিলেন।
ভারতে সব রাজনৈতিক দলের স্যার অনিরুধ জুগনাউথের প্রতি গভীর শ্রদ্ধার কথা উল্লেখ করে প্রধানমন্ত্রী বলেছেন, মরিশাসের ভারতের সঙ্গে যে বিশেষ বন্ধুত্বপূর্ণ সম্পর্ক গড়ে উঠেছে তাতে প্রধানমন্ত্রী অনিরুধের গুরুত্বপূর্ণ ভূমিকা ছিল।
একজন ‘গর্বিত প্রবাসী ভারতীয়’ হিসেবে স্যার অনিরুধকে উল্লেখ করে প্রধানমন্ত্রী বলেছেন তাঁকে প্রবাসী ভারতীয় সম্মান ও পদ্ম বিভূষণে সম্মানিত করতে পেরে ভারত গর্বিত।
স্যার অনিরুধ উভয় দেশের বিশেষ দ্বিপাক্ষিক সম্পর্ককে যে উচ্চতায় নিয়ে গেছেন তাকে আরও দৃঢ় করার জন্য উভয় নেতা অঙ্গীকার ব্যক্ত করেছেন।
CG/CB/NS
(Visitor Counter : 114
স্বাস্থ্যওপরিবারকল্যাণমন্ত্রক
তৃতীয় পর্যায়ের টিকাকরণ অভিযানে আজ সকাল সাড়ে ৯টা পর্যন্ত ২.৪৫ কোটিরও বেশি সুবিধাভোগী কো-উইন-এ নাম নথিভুক্ত করেছেন
নতুন দিল্লি, ৩০ এপ্রিল, ২০২১
তৃতীয় পর্যায়ের টিকাকরণ অভিযানে আজ সকাল সাড়ে ৯টা পর্যন্ত ২.৪৫ কোটিরও বেশি সুবিধাভোগী কো-উইন-এ নাম নথিভুক্ত করেছেন। গত ২৮শে এপ্রিল থেকে এই নাম নথিভুক্তিকরণ প্রক্রিয়া শুরু হয়েছে। প্রথম দিনেই ১.৩৭ কোটিরও বেশি সুবিধাভোগী নাম নথিভুক্তি করেন। গতকাল ১.০৪ কোটিরও বেশি সুবিধাভোগী নাম নথিভুক্ত করেছেন।
অন্যদিকে, আজ পর্যন্ত সারা দেশে ১৫.২২ কোটি কোভিড-১৯ টিকার ডোজ দেওয়া হয়েছে।
আজ সকাল ৭টা পর্যন্ত ২২ লক্ষ ৪৩ হাজার ৯৭টি টিকাকরণ পর্বের মাধ্যমে মোট ১৫ কোটি ২২ লক্ষ ৪৫ হাজার ১৭৯ টিকার ডোজ প্রদান করা হয়েছে। এরমধ্যে, ৯৩ লক্ষ ৮৬ হাজার ৯০৪ জন স্বাস্থ্যকর্মীকে টিকার প্রথম ডোজ এবং ৬১ লক্ষ ৯১ হাজার ১১৮ জন স্বাস্থ্যকর্মীকে দ্বিতীয় ডোজ দেওয়া হয়েছে। পাশাপাশি ১ কোটি ২৪ লক্ষ ১৯ হাজার ৯৬৫ জন প্রথম সারির কর্মীকে প্রথম ডোজ এবং ৬৭ লক্ষ ৭ হাজার ৮৬২ জন প্রথম সারির কর্মীকে দ্বিতীয় ডোজ দেওয়া হয়েছে। ৬০ বছরের বেশি বয়সী ৫ কোটি ১৯ লক্ষ ১ হাজার ২১৮ জন সুবিধাভোগীকে প্রথম ডোজ এবং ১ কোটি ৪ লক্ষ ৪১ হাজার ৩৫৯ জন সুবিধাভোগীকে দ্বিতীয় ডোজ দেওয়া হয়েছে। পাশাপাশি ৪৫ থেকে ৬০ বছর বয়সী ৫ কোটি ১৭ লক্ষ ৭৮ হাজার ৮৪২ জন সুবিধাভোগীকে প্রথম ডোজ এবং ৩৪ লক্ষ ১৭ হাজার ৯১১ জন সুবিধাভোগীকে দ্বিতীয় ডোজ দেওয়া হয়েছে।
১০টি রাজ্যে টিকাকরণের হার ৬৭.০৮ শতাংশ।
গত ২৪ ঘন্টায় ২১ লক্ষেরও বেশি মানুষকে টিকা দেওয়া হয়েছে।
টিকাকরণ অভিযানের ১০৪ তম দিনে ২২ লক্ষ ২৪ হাজার ৫৪৮টি টিকার ডোজ দেওয়া হয়েছে। এরমধ্যে ২১ হাজার ৮১০টি টিকাকরণ পর্বের মাধ্যমে ১২ লক্ষ ৭৪ হাজার ৮০৩ জন সুবিধাভোগীকে প্রথম ডোজ এবং ৯ লক্ষ ৪৯ হাজার ৭৪৫ জন সুবিধাভোগীকে দ্বিতীয় ডোজ দেওয়া হয়েছে। গত ২৪ ঘন্টায় সারা দেশে ১৯ লক্ষ ২০ হাজার ১০৭ জনের নমুনা পরীক্ষা করা হয়েছে, যা দৈনিক পরিসংখ্যানের নিরিখে সর্বোচ্চ।
দেশে করোনায় আরোগ্যের হার ৮১.৯৯ শতাংশ। এপর্যন্ত মোট ১ কোটি ৫৩ লক্ষ ৮৪ হাজার ৪১৮ জন করোনা থেকে সুস্থ হয়েছেন।
গত ২৪ ঘন্টায় ২ লক্ষ ৯৭ হাজার ৫৪০ জন সুস্থ হয়েছেন।
১০টি রাজ্যে আরোগ্যের হার ৭৬.৬১ শতাংশ।
গত ২৪ ঘন্টায় ৩ লক্ষ ৮৬ হাজার ৪৫২ জন নতুন করে সংক্রমিত হয়েছেন।
মহারাষ্ট্র, উত্তরপ্রদেশ, দিল্লি, কর্ণাটক, কেরালা, ছত্তিশগড়, পশ্চিমবঙ্গ, তামিলনাড়ু, অন্ধ্রপ্রদেশ এবং রাজস্থান – এই ১০টি রাজ্যে সংক্রমণের হার ৭৩.০৫ শতাংশ।
মহারাষ্ট্রে একদিনে ৬৬ হাজার ১৫৯ জন করোনায় আক্রান্ত হয়েছেন। কেরালায় একদিনে ৩৮ হাজার ৬০৭ জন এবং উত্তরপ্রদেশে ৩৫ হাজার ১০৪ জন নতুন করে আক্রান্ত হয়েছেন।
দেশে মোট সক্রিয় রোগীর সংখ্যা ৩১ লক্ষ ৭০ হাজার ২২৮-এ পৌঁছেছে। এখন পজেটিভ কেসের হার ১৬.৯০ শতাংশ।
দেশে মৃত্যুর হার ১.১১ শতাংশ।
২৪ ঘন্টায় ৩,৪৯৮ জনের মৃত্যু হয়েছে।
মহারাষ্ট্রে একদিনে ৭৭১ এবং দিল্লিতে ৩৯৫ জনের মৃত্যু হয়েছে।
দমন ও দিউ, দাদরা ও নগর হাভেলি, নাগাল্যাণ্ড, ত্রিপুরা এবং আন্দামান ও নিকোবর দ্বীপপুঞ্জ- এই চারটি রাজ্য ও কেন্দ্রশাসিত অঞ্চল থেকে গত ২৪ ঘন্টায় কোভিড-১৯-এর জেরে কোন মৃত্যুর খবর পাওয়া যায়নি।
কেন্দ্রীয় স্বাস্থ্য ও পরিবার কল্যাণ মন্ত্রকের আওতাধীন ন্যাশনাল ইন্সটিটিউট অফ মেন্টাল হেল্থ অ্যান্ড নিউরো সায়েন্স  অতিমারীর সময় মানসিক স্বাস্থ্যের বিষয়ে সমস্যা মোকাবিলায় এবং মানসিক সহায়তা প্রদানের জন্য একটি ২৪ ঘন্টার হেল্পলাইন  নম্বর চালু করেছে।
SC/SS/AS/
(
প্রতিরক্ষামন্ত্রক
ভারতীয় উপকূলরক্ষী বাহিনী গুজরাটের উমরগ্রাম থেকে দূরে এমভি কাঞ্চনের ১২ জন নাবিককে উদ্ধার করেছে
নতুন দিল্লি, ২২ জুলাই, ২০২১
ভারতীয় উপকূলরক্ষী বাহিনী গুজরাটের উমরগ্রাম থেকে দূরে সমুদ্রে আটকে পড়া এমভি কাঞ্চনের ১২ নাবিককে উদ্ধার করতে সক্ষম হয়েছে। গত ২১ জুলাই মেরিটাইম রেস্কিউ কো-অর্ডিনেশন সেন্টার মুম্বাইয়ের যোগাযোগ কেন্দ্র থেকে এমভি কাঞ্চনের আটকে পড়া নাবিকদের সম্পর্কে তথ্য পেয়েছিল। জাহাজটির ইঞ্জিনের গোলযোগের ফলে মাঝ সমুদ্রে সেটি আটকে পড়ে। এই কার্গো জাহাজটিতে ইস্পাতের কয়েল ছিল। জাহাজটির আটকে পড়ার খবর পেয়ে মেরিটাইম রেস্কিউ কন্ডিশন সেন্টার আন্তর্জাতিক সুরক্ষা নেট সক্রিয় করে এম ভি হার্মিজকে আটকে থাকা জাহাজের দিকে পাঠায়। এর পরেই একরাতের অপারেশনের আটকে পড়া জাহাজের ১২ জন নাবিককে নিরাপদে সরিয়ে নিয়ে আসা হয়।
CG/ SB
(Visitor Counter : 167
রেলমন্ত্রক
কুয়াশার কারণে ট্রেন চলাচলে বিলম্ব যাতে না হয়, তার জন্য কিছু পদক্ষেপ
নয়াদিল্লি, ০৬ ডিসেম্বর, ২০২২
কুয়াশার মধ্যেও নিরাপদে ট্রেন চলাচল নিশ্চিত করতে ভারতীয় রেল একগুচ্ছ পদক্ষেপ গ্রহণ করেছে। মূলত, দেশের উত্তরাঞ্চলে কুয়াশার জন্য ট্রেন চলাচলে বিঘ্ন ঘটে।
ভারতীয় রেল সিদ্ধান্ত নিয়েছে, কুয়াশাজনিত কারণে ট্রেন ঘন্টায় ৬০-৭৫ কিলোমিটার বেগে চলাচল করবে। তবে, কুয়াশার মধ্যে নিরাপদে ট্রেন চালানোর জন্য যে যন্ত্র রয়েছে, সেগুলি প্রয়োজন অনুযায়ী ব্যবহার করা হবে। এছাড়াও, ফগ সিগন্যাল ও ডিটোনিটরের ব্যবহার বাড়ানোর উপরও গুরুত্ব দেওয়া হয়েছে। রেল লাইনের দু’পাশে চুন দিয়ে জায়গা চিহ্নিত করা হয়েছে। দুর্ঘটনা-প্রবণ অঞ্চলে সিগন্যাল বোর্ড, হুইসেল বোর্ড এবং ফগ সিগন্যাল পোস্টগুলিতে দৃষ্টি আকর্ষণের জন্য বিশেষ ধরনের হলুদ ও কালো রেখার ব্যবস্থা করা হয়েছে।
সিটিং কাম লাগেজ রেক অর্থাৎ ট্রেনের শেষ কামরায় এলইডি ফ্ল্যাশারের ব্যবস্থা করা হয়েছে। যেসব অঞ্চলে কুয়াশা বেশি, সেখানে ট্রেনের ড্রাইভার ও গার্ডের পরিবর্তনের জায়গা নিয়ে পর্যালোচনা করা হবে। প্রয়োজনে অতিরিক্ত পরিবর্তনের জায়গার ব্যবস্থা করতে হবে। এছাড়াও, লোকো পাইলট বা ট্রেন চালকদের সবধরনের সতর্কতা বজায় রেখে কুয়াশার মধ্যে ট্রেন চালানোর পরামর্শ দেওয়া হয়েছে। দৃষ্টিগোচরের বিষয়টি বিবেচনা করে ট্রেনের গতি নির্ধারণ করতে হবে। তবে, এক্ষেত্রে সর্বোচ্চ গতি ঘন্টায় ৭৫ কিলোমিটারের বেশি হলে চলবে না। এছাড়াও, লেবেল ক্রসিং – এর গেটম্যান এবং পথচারীদের সতর্ক করার জন্য লেবেল ক্রসিং – এর আগে ট্রেন চালককে ঘন ঘন হর্ন বাজানোর পরামর্শ দেওয়া হয়েছে।
PG/CB/SB
(Visitor Counter : 77
শ্রমওকর্মসংস্থানমন্ত্রক
শ্রম ও কর্মসংস্থান মন্ত্রকের উদ্যোগে বিনামূল্যে কোভিড টিকার সতর্কতামূলক ডোজ প্রদান
নয়াদিল্লি, ১৫ জুলাই, ২০২২
স্বাধীনতার ৭৫তম বর্ষ উপলক্ষে আজাদি কা অমৃত মহোৎসবের অঙ্গ হিসাবে কেন্দ্রীয় সরকার আজ থেকে ৭৫ দিন ধরে সকল প্রাপ্ত বয়স্কদের জন্য কোভিড টিকার সতর্কতামূলক ডোজ বিনামূল্যে দেওয়ার উদ্যোগ নিয়েছে। এই কর্মসূচির আওতায় শ্রম ও কর্মসংস্থান মন্ত্রক শ্রম শক্তি ভবনে টিকাকরণ শিবিরের আয়োজন করে। কেন্দ্রীয় শ্রম ও কর্মসংস্থান, পরিবেশ, বন ও জলবায়ু পরিবর্তন মন্ত্রী শ্রী ভূপেন্দ্র যাদব সতর্কতামূলক ডোজ নিয়ে এই শিবিরের সূচনা করেন।
শ্রী যাদব বলেন, যোগ্য ব্যক্তিদের সকলেই টিকা নেওয়া উচিৎ। নিজেকে সুরক্ষিত রাখার মধ্য দিয়ে সমাজকে কোভিড-১৯ অতিমারী থেকে সুরক্ষিত রাখা সম্ভব। তিনি শ্রম ও কর্মসংস্থান মন্ত্রকের এবং মন্ত্রকের আওতায় থাকা প্রতিটি সংস্থার কর্মীদের আগামী ৭৫ দিনের মধ্যে টিকা নেওয়ার পরামর্শ দেন। ইএসআই হাসপাতালগুলিতেও বিনামূল্যে কোভিড টিকার সতর্কতামূলক ডোজটি প্রাপ্তবয়স্কদের দেওয়া হচ্ছে।
PG/CB/SB
(Visitor Counter : 83
প্রধানমন্ত্রীরদপ্তর
আবু ধাবির যুবরাজের সঙ্গে প্রধানমন্ত্রীর টেলিফোনে কথোপকথন
নয়াদিল্লি, ১১ মার্চ, ২০১৯
প্রধানমন্ত্রী শ্রী নরেন্দ্র মোদী আজ  আবু ধাবির যুবরাজ এবং সংযুক্ত আরব আমিরশাহীর সেনাবাহিনীর সর্বময় উপ-অধিকর্তা শেখ মহম্মদ বিন জায়েদ আল-নাহ্য়ান-এর সঙ্গে টেলিফোনে কথা বলেন।
উভয় নেতাই সামগ্রিক দ্বিপাক্ষিক সম্পর্ক ক্রমশ সুদৃঢ় হওয়ার ব্যাপারে সন্তোষ প্রকাশ করেন। দু’জনেই দ্বিপাক্ষিক সুসংবদ্ধ কৌশলগত অংশীদারিত্বকে আরও সম্প্রসারিত করার ব্যাপারে তাঁদের অঙ্গীকারের কথা পুনরায় প্রকাশ করেন।
এ মাসের গোড়ায় আবু ধাবিতে ইসলামিক সহযোগিতা সংগঠনের দেশগুলির বিদেশ মন্ত্রী পর্যায়ের বৈঠকে সম্মানীয় অতিথি হিসেবে ভারতকে আমন্ত্রণ জানানোর জন্য প্রধানমন্ত্রী সে দেশের যুবরাজকে ধন্যবাদ জানান। শ্রী মোদী বলেন, এই সংগঠনের সম্মেলনে ভারতের ঐতিহাসিক অংশগ্রহণ শান্তি ও অগ্রগতির লক্ষ্যে অভিন্ন উদ্দেশ্যগুলি পূরণে বড় অবদান যোগাবে।
SSS/BD/DM
(Visitor Counter : 67
প্রধানমন্ত্রীরদপ্তর
ব্যাঙ্ককে ষোড়শ ভারত-আসিয়ান শিখর বৈঠকে অংশ নিলেন প্রধানমন্ত্রী
নয়াদিল্লি, ৩ নভেম্বর, ২০১৯
প্রধানমন্ত্রী শ্রী নরেন্দ্র মোদী আজ থাইল্যান্ডের ব্যাঙ্ককে ষোড়শ আসিয়ান-ভারত শিখর বৈঠকে যোগ দেন।
শিখর বৈঠকের প্রারম্ভিক ভাষণে প্রধানমন্ত্রী এই বৈঠকে যোগ দিতে পেরে আনন্দ প্রকাশ করেন। উষ্ণ আতিথেয়তার জন্য থাইল্যান্ডকে ধন্যবাদ জানিয়ে প্রধানমন্ত্রী আগামী বছর এই শিখর বৈঠকের সভাপতি হিসেবে দায়িত্ব গ্রহণের জন্য ভিয়েতনামের সাফল্য কামনা করেন।
প্রধানমন্ত্রী আরও বলেন, ভারত-প্রশান্ত মহাসাগরীয় কৌশলগত দিক থেকে ভারতের ‘পুবে তাকাও নীতি’ গুরুত্বপূর্ণ কেন্দ্রবিন্দুতে রয়েছে। এই নীতির একেবারে মধ্যস্থলে রয়েছে আসিয়ান। এক মজবুত আসিয়ান গড়ে উঠলে, পক্ষান্তরে ভারতও ব্যাপক লাভবান হবে। আসিয়ান দেশগুলির সঙ্গে স্থলপথ, নৌ-পথ, আকাশপথ এবং ডিজিটাল যোগসূত্র গড়ে তোলার লক্ষ্যে যে উদ্যোগ গ্রহণ করা হয়েছে তার কথাও প্রধানমন্ত্রী উল্লেখ করেন। তিনি বলেন, এই অঞ্চলের বাস্তবিক ও ডিজিটাল যোগাযোগ ব্যবস্থার মানোন্নয়নে ভারতের পক্ষ থেকে সহজ শর্তে যে ১ বিলিয়ন মার্কিন ডলার ঋণ সহায়তার কথা ঘোষণা করা হয়েছে তার ফলে সামগ্রিক যোগাযোগ ব্যবস্থা উপকৃত হবে।
প্রধানমন্ত্রী গত বছরের স্মারক শিখর বৈঠক এবং সিঙ্গাপুরে আয়োজিত ঘরোয়া শিখর বৈঠকের সিদ্ধান্তগুলি রূপায়ণের প্রসঙ্গ উল্লেখ করে বলেন, এই সিদ্ধান্তগুলি ভারত ও আসিয়ানকে আরও কাছাকাছি নিয়ে এসেছে। ভারত ও আসিয়ানের পক্ষে পারস্পরিক স্বার্থ-সংশ্লিষ্ট ক্ষেত্রগুলিতে সহযোগিতা ও অংশীদারিত্ব বাড়াতে আগ্রহের কথা উল্লেখ করে প্রধানমন্ত্রী বলেন, আসিয়ানের সঙ্গে কৃষি, গবেষণা, ইঞ্জিনিয়ারিং, বিজ্ঞান ও তথ্য তথা যোগাযোগ প্রযুক্তি ক্ষেত্রে অংশীদারিত্ব ও দক্ষতা বৃদ্ধি করতে ভারত আগ্রহী।
তিনি আরও জানান, ভারত নৌ-নিরাপত্তা ও নীল অর্থনীতি ক্ষেত্রে সহযোগিতা বাড়াতে প্রস্তুত। ভারত-আসিয়ান অবাধ বাণিজ্য চুক্তি পর্যালোচনার সময় গৃহীত সাম্প্রতিক সিদ্ধান্তগুলির কথা উল্লেখ করে প্রধানমন্ত্রী বলেন, এর ফলে আসিয়ান ও ভারতের মধ্যে অর্থনৈতিক অংশীদারিত্ব বৃদ্ধি পাবে।
CG/BD/DM
(Visitor Counter : 62
যোগাযোগওতথ্যপ্রযুক্তিমন্ত্রক
টেলি যোগাযোগ দপ্তর কেন্দ্রীয়ভাবে আইনগত অধিকার অনুমোদনের জন্য ‘গতিশক্তি সঞ্চার’ পোর্টালের সূচনা করেছে
নতুন দিল্লি, ১৪ মে, ২০২২
সারা দেশে, বিশেষ করে গ্রামীণ এলাকায় ব্রডব্যান্ড পরিষেবার সর্বজনীন এবং ন্যায় সঙ্গত সুবিধার্থে প্রধানমন্ত্রী শ্রী নরেন্দ্র মোদী গুরুত্বপূর্ণ উদ্যোগ নিয়েছেন। পিএম গতিশক্তি জাতীয় মহাপরিকল্পনার সঙ্গে সামঞ্জস্য বজায় রেখে আজ কেন্দ্রীয় যোগাযোগ, বৈদ্যুতিন ও তথ্য প্রযুক্তি এবং রেল মন্ত্রী শ্রী অশ্বিনী বৈষ্ণব কেন্দ্রীয়ভাবে আইনগত অধিকার অনুমোদনের জন্য ‘গতিশক্তি সঞ্চার’ পোর্টালের সূচনা করেছেন।
অনুষ্ঠানে বিভিন্ন রাজ্যের মুখ্যসচিব, তথ্য প্রযুক্তি সচিব এবং দেশের বিশিষ্ট ব্যক্তিবর্গ উপস্থিত ছিলেন। পাশাপাশি বিএসএনএল, ভারতী এয়ারটেল লিমিটেড, বিএসএনএল/ এমটিএনএল, সিওএআই, ডিআইপিএ, ইন্ডাস টাওয়ার, রিলায়েন্স ডিজি, ভোডাফোন আইডিয়া, স্টারলাইট সহ একাধিক টেলিকম পরিষেবা প্রদানকারীর শীর্ষ আধিকারিকরা উপস্থিত ছিলেন। জাতীয়স্তরে ব্রডব্যান্ড মিশনের মূল দৃষ্টিভঙ্গিকে সামনে রেখে এই পোর্টালটি তৈরি করা হয়েছে। এর লক্ষ্যই হল প্রতিটি নাগরিকের জন্য উপযোগী ব্রডব্যান্ড সুবিধা দেওয়া এবং দেশের নাগরিকদের ডিজিটালভাবে সক্ষম করে তোলা।
উল্লেখ্য, ২০১৯ সালের ১৭ই ডিসেম্বর টেলি যোগাযোগ বিভাগ ন্যাশনাল ব্রডব্যান্ড মিশন তৈরি করেছিল। সারা দেশে বিশেষ করে গ্রামীণ এবং প্রত্যন্ত অঞ্চলে ব্রডব্যান্ড পরিষেবা ক্ষেত্রে সর্বজনীন এবং ন্যায়সঙ্গত সুবিধার্থে এই উদ্যোগ নেওয়া হয়। এই দৃষ্টিভঙ্গি পূরণের জন্য সারা দেশে ডিজিটাল পরিকাঠামো মসৃন ও দক্ষ করে তুলতে এধরণের উদ্যোগ নেওয়া হয়েছে। এই ‘গতিশক্তি সঞ্চার’ পোর্টাল জাতীয় ডিজিটাল যোগাযোগ নীতি-২ –এর আওতায় পরিকল্পিতভাবে ‘সকলের জন্য ব্রডব্যান্ড’-এর লক্ষ্য অর্জনে সাহায্য করবে।
অনুষ্ঠানে কেন্দ্রীয় মন্ত্রী শ্রী বৈষ্ণব জানান, এই পোর্টালটি প্রধানমন্ত্রীর দৃষ্টিভঙ্গি অনুসারে টেলি যোগাযোগ পরিকাঠামোর উন্নতিসাধনে গুরুত্বপূর্ণ ভূমিকা পালন করবে। পাশাপাশি সহজে ব্যবসা করার লক্ষ্য অর্জনেও সাহায্য করবে। এই পোর্টালটি বিভিন্ন পরিষেবা ও পরিকাঠামোগত ক্ষেত্রে আইনগত অধিকার অনুমোদনে সাহায্য করবে। এতে দ্রুত ফাইভ জি নেটওয়ার্কের পরিকাঠামো গড়ে তোলা সম্ভব হবে। ‘গতিশক্তি সঞ্চার’ পোর্টাল চালু করার ক্ষেত্রে কেন্দ্রীয় সরকারের সঙ্গে রাজ্য ও কেন্দ্রশাসিত অঞ্চলগুলির ভূমিকা এবং সহযোগিতার উপর জোর দেন তিনি।
এই পোর্টাল বিভিন্ন টেলিকম পরিষেবা দানকারী এবং পরিকাঠামো প্রদানকারীদের একটি সাধারণ একক পোর্টালে অপটিক্যাল ফাইবার পুনঃস্থাপনে ও রাজ্য/ কেন্দ্রশাসিত অঞ্চলগুলিতে মোবাইল টাওয়ার তৈরির জন্য অনুমতি দেওয়ার ক্ষেত্রে আবেদন করতে সাহায্য করবে। এর ফলে, কেন্দ্রীয়ভাবে সহজে আইনগত অনুমোদন মিলবে। ফাইভ জি পরিষেবা সহজেই চালু করা সম্ভব হবে। কেন্দ্রীয় সরকার সহজে ব্যবসা করার ক্ষেত্রে প্রতিশ্রুতিবদ্ধ। এরই অঙ্গ হিসেবে ‘গতশক্তি সঞ্চার’ পোর্টাল চালু করা হয়েছে। এই পোর্টালটি সরকারি সংস্থাগুলির জন্য বিশেষ সুবিধা এনে দেবে। পাশাপাশি কেন্দ্র এবং রাজ্য/ কেন্দ্রশাসিত অঞ্চলগুলির মধ্যে সমন্বয়সাধন করবে।
কেন্দ্রীয় টেলি যোগাযোগ দপ্তরের আওতাধীন এমপি স্টেট ইলেক্ট্রনিক্স ডেভেলপমেন্ট কর্পোরেশন এই পোর্টালটি তৈরি করেছে। মনে করা হচ্ছে, এতে দেশের ‘আত্মনির্ভর’ আন্দোলনে গতি যোগাবে এবং দেশকে ডিজিটালভাবে সক্ষম করে তুলতে সাহায্য করবে। টেলি যোগাযোগ দপ্তরের এই উদ্যোগ গ্রাম এবং শহরে ইতিবাচক প্রভাব ফেলবে। ফলে শক্তিশালী ব্রডব্যান্ড যোগাযোগ ব্যবস্থা নিশ্চিত করে তুলবে।
CG/SS/SKD/
(Visitor Counter : 124
প্রতিরক্ষামন্ত্রক
ভারত করোনা যোদ্ধাদের কুর্নিশ জানিয়েছে
নতুন দিল্লি, ২ মে, ২০২০
ভারত কোভিড যোদ্ধাদের সহায়তায় বিশ্বব্যাপী করোনা মহামারীর বিরুদ্ধে সফলভাবে লড়াই করে চলেছে। ভারতীয় বিমানবাহিনী  আন্তর্জাতিক এবং অভ্যন্তরীণ উভয় স্তরে করোনা মোকাবিলায় সাহায্য করছে। বিমানবাহিনী কোভিড পরীক্ষাগার স্থাপনের জন্য চিকিৎসক, চিকিৎসাকর্মী এবং সরঞ্জাম সহ ৬০০ টনেরও বেশি চিকিৎসা সংক্রান্ত পণ্য সরবরাহ করেছে এবং বিপুল সংখ্যক মানুষকে এক জায়গা থেকে অন্য জায়গায় নিয়ে যাওয়ার কাজেও সহায়তা করেছে। আইএএফ কর্মীরা করোনার বিরুদ্ধে লড়াইয়ে সর্বদা পাশে রয়েছেন। ভারতের সমস্ত করোনার যোদ্ধাদের প্রতি কৃতজ্ঞতা হিসাবে, আইএএফ এবং সহযোগী সংস্থাগুলি পরিষেবার পাশাপাশি ভারতের এই সাহসী যোদ্ধাদের জন্য অনন্য উপায়ে কুর্নিশ করার পরিকল্পনা করেছে। করোনা ভাইরাসজনিত মহামারীর এই কঠিন সময়ে অক্লান্ত ও নিঃস্বার্থভাবে যারা কাজ করে চলেছেন সেইসব যোদ্ধাদের জন্য ভারতীয় বিমানবাহিনী যুদ্ধবিমানের কুচকাওয়াজের মাধ্যমে স্যালুট জানানোর পরিকল্পনা করেছে।
ভারতীয় বিমানবাহিনীর বেশ কয়েকটি বিমান ৩ মে ২০২০ তারিখে দিল্লি এবং এনসিআর অঞ্চলে এই যুদ্ধবিমানের কুচকাওয়াজে অংশ নেবে। এই উড়ন্ত কুচকাওয়াজের মাধ্যমে আইএএফের প্রশিক্ষণ কার্যক্রমও চালানো হবে এবং কোভিড-১৯ জনিত পরিষেবার সঙ্গে যুক্ত পরিবহণ বিমান এবং হেলিকপ্টারগুলির সঙ্গে সমন্বয়সাধন করে এই কুচকাওয়াজ চলবে।
করোনার যোদ্ধাদের জন্য বিমানের এই স্যালুট সকাল দশটা থেকে সাড়ে দশটা পর্যন্ত চলবে।সুখোই -৩০ এমকেআই, মিগ -২৯ এবং জাগুয়ার সমন্বয়ে যুদ্ধবিমানের এই কুচকাওয়াজ রাজপথের ওপরে দিয়ে যাবে এবং দিল্লির উপর দিয়ে প্রদক্ষিণ করবে এবং দিল্লির বাসিন্দারা ছাদ থেকে এই দৃশ্য প্রত্যক্ষ করতে পারবেন। এছাড়াও, সি - ১৩০ পরিবহণ বিমান সম্পূর্ণ দিল্লি এবং এনসিআর অঞ্চল জুড়ে এই মহড়ায় অংশ নেবে। এই বিমানটি মহাকাশ নিরাপত্তা বিশেষত পাখি ওড়ার বিষয়টি মাথায় রেখে প্রায় ৫০০ মিটার থেকে ১০০০ মিটার উঁচু দিয়ে চলাচল করবে।
এছাড়াও হেলিকপ্টারগুলি পুলিশ যুদ্ধ স্মারকের ওপরে সকাল ৯ টা থেকে ফুলের পাপড়ি ছড়ানোর পরিকল্পনা করেছে, তারপরে সেগুলি বিমানগুলি দিল্লীর হাসপাতালগুলির কোভিড -১৯ এর রোগীদের ত্রাণ সরবরাহ করার কাজ করবে। এই হাসপাতালের তালিকায় রয়েছে এ আই আই এমএস, দ্বীন দয়াল উপাধ্যায় হাসপাতাল, জিটিবি হাসপাতাল, লোকনায়ক হাসপাতাল, রাম মনোহর লোহিয়া হাসপাতাল, সফদরজং হাসপাতাল, শ্রী গঙ্গা রাম হাসপাতাল, বাবা সাহেব আম্বেদকর হাসপাতাল, ম্যাক্স সাকেত, রোহিনী হাসপাতাল, অ্যাপোলো ইন্দ্রপ্রস্থ হাসপাতাল এবং সেনা হাসপাতালের গবেষণাকেন্দ্র ও রেফেরাল হাসপাতাল।
(CG/TG
প্রধানমন্ত্রীরদপ্তর
অ্যাপ্লায়েড মেটিরিয়াল্স-এর সিইও মিঃ গ্যারি ই. ডিকারসনের সঙ্গে প্রধানমন্ত্রীর সাক্ষাৎ
নয়াদিল্লি, ২২ জুন, ২০২৩
প্রধানমন্ত্রী শ্রী নরেন্দ্র মোদী ওয়াশিংটন ডিসি-তে অ্যাপ্লায়েড মেটিরিয়াল্স-এর সিইও ও প্রেসিডেন্ট গ্যারি ই. ডিকারসনের সঙ্গে সাক্ষাৎ করেছেন।
ভারতে সেমি কন্ডাক্টর ইকো ব্যবস্থাপনাকে শক্তিশালী করে তোলার ক্ষেত্রে ভূমিকা গ্রহণের জন্য অ্যাপ্লায়েড মেটিরিয়াল্স-কে আহ্বান জানিয়েছেন। প্রধানমন্ত্রী ভারতে উন্নত প্যাকেজিং ক্ষমতা ও প্রক্রিয়াগত প্রযুক্তি ক্ষেত্রে বিকাশ সাধনের জন্যেও অ্যাপ্লায়েড মেটিরিয়াল্স-কে অনুরোধ জানিয়েছেন।
প্রধানমন্ত্রী এবং মিঃ ডিকারসন দক্ষ কর্মী তৈরি করার জন্য ভারতের শিক্ষা প্রতিষ্ঠানগুলির সঙ্গে অ্যাপ্লায়েড মেটিরিয়াল্স-এর সামগ্রিক সহযোগিতার সম্ভাবনা নিয়েও আলোচনা করেছেন।
(CG/SS/NS ….06.23 ….110
প্রধানমন্ত্রীরদপ্তর
শ্রী অটল বিহারী বাজপেয়ীর জন্মজয়ন্তীতে প্রধানমন্ত্রীর শ্রদ্ধা নিবেদন
নতুনদিল্লী, ২৫ ডিসেম্বর, ২০১৯
প্রধানমন্ত্রী শ্রী নরেন্দ্র মোদী অটল বিহারী বাজপেয়ীর জন্মজয়ন্তীতে তাঁকে শ্রদ্ধা জানিয়েছেন।
এক বার্তায় প্রধানমন্ত্রী বলেন, “ দেশবাসীর হৃদয়ে অধিষ্ঠিত, প্রাক্তন প্রধানমন্ত্রী ভারতরত্ন অটল বিহারী বাজপেয়ীর জন্মদিনে তাঁকে কোটি কোটি প্রণাম ।“
CG/CB
(Visitor Counter : 78
তথ্যওসম্প্রচারমন্ত্রক
প্রধানমন্ত্রী শ্রী নরেন্দ্র মোদীর সঙ্গে কেন্দ্রীয় তথ্য ও সম্প্রচার প্রতিমন্ত্রী ডঃ এল মুরুগানের সাক্ষাৎ
নতুন দিল্লি, ০৪ অক্টোবর, ২০২১
কেন্দ্রীয় তথ্য ও সম্প্রচার এবং মৎস্যচাষ, পশুপালন ও দুগ্ধ উৎপাদন দপ্তরের প্রতিমন্ত্রী ডঃ এল মুরুগান আজ প্রধানমন্ত্রী শ্রী নরেন্দ্র মোদীর সঙ্গে এক সৌজন্যমূলক সাক্ষাৎ করেছেন। রাজ্যসভার সাংসদ সদস্য হওয়ার পর প্রধানমন্ত্রীর সঙ্গে এটিই তার প্রথম সাক্ষাৎ।
ডঃ মুরুগান এদিন প্রধানমন্ত্রীকে “তিরুক্কুরাল – পার্লস অফ ইন্সপিরেশন” শীর্ষক একটি বই উপহার দেন এবং নতুন ভারতের কল্যাণে তার প্রগতিশীল নেতৃত্বের আওতায় কাজ করার জন্য পরামর্শও চান।
CG/SS/SKD/
(Visitor Counter : 130